Úradný vestník L 107 , 12/05/1995 S. 0005 - 0014



Nariadenie Komisie (EHS) č. 1054/95 z 11. mája 1995, ktorým sa mení a dopĺňa nariadenie (EHS) č. 2723/87, ktorým sa stanovujú osobitné podrobné pravidlá uplatňovania systému vývozných náhrad pre obilie vyvážané vo forme cestovín patriacich do podpoložiek 19021100 a 190219 kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 3448/93 zo 6. decembra 1993, ktorým sa ustanovujú obchodné opatrenia uplatniteľné na určitý tovar vyrobený spracovaním poľnohospodárskych výrobkov [1] a najmä na jeho článok 8 ods. 3, keďže by sa malo ustanoviť, že cestoviny patriace pod číselné znaky KN 190211 a 190219, ktoré sú vyvážané do Spojených štátov amerických, bude sprevádzať buď osvedčenie o tom, že sa vyvážajú v režime aktívneho zošľachťovacieho styku, alebo osvedčenie o tom, že sa na ne vzťahuje alebo nevzťahuje sadzba náhrady, ktorá sa pri vývoze do Spojených štátov amerických použije pre základné výrobky z obilia použité pri ich výrobe; keďže je potrebné aktualizovať názov oddelenia Komisie, ktoré od členských štátov prijíma štatistické údaje týkajúce sa množstva cestovín; keďže opatrenia stanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi výrobkami neuvedenými v prílohe II, PRIJALA TOTO NARIADENIE: Článok 1 Nariadenie Komisie (EHS) č. 2723/87 [2] sa týmto mení a dopĺňa takto: 1. v článku 2 ods. 1 sa slová "Osvedčenie pre vývoz cestovín s náhradou do Spojených štátov amerických" nahrádzajú slovami "Osvedčenie pre vývoz cestovín do Spojených štátov amerických"; 2. druhý odsek článku 4 sa nahrádza takto: "Príslušný orgán uvedie v náležitej časti kolónky 10 na origináli a kópiách "osvedčenia P 2";, či je možné pre tovar poskytnúť náhradu alebo nie. Colný orgán uvedený v článku 3 ods. 2 overí, či je dokument správne vyplnený, a potvrdí pečiatkou originál aj kópie "osvedčenia P 2"; v kolónke 10."; 3. článok 6 sa nahrádza takto: "Článok 6 Príslušné orgány členských štátov oznámia Komisii najneskôr do konca každého mesiaca štatistické údaje týkajúce sa množstva výrobkov z cestovín, a to podľa podpoložiek colného sadzobníka, a uvedú množstvá, pre ktoré sa vývozná náhrada poskytla či neposkytla, pre ktoré colné orgány prijímajúce vývozné vyhlásenie v priebehu predchádzajúceho mesiaca potvrdili pečiatkou osvedčenie, a to na túto adresu: Commission of the European Communities, Directorate-General III — Industry, Non-Annex II products, Rue de la Loi/Weststraat 200, B-1049 Bruxelles/Brussel" 4. Príloha I sa nahrádza prílohou k tomuto nariadeniu. Článok 2 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev Bude sa uplatňovať na vývozy, pri ktorých colné orgány prijali vývozné colné vyhlásenie po 1. júli 1995. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. mája 1995 Za Komisiu Martin Bangemann člen Komisie [1] Ú. v. ES L 318, 20.12.1993, s. 18. [2] Ú. v. ES L 261, 11.9.1987, s. 11. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOBILAGALIITE +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------